آمریکانین پرزیدنتی دونالد ترامپ، اؤزو حاقیندا یئنی بازارا چیخان "آتش و غضب: ترامپ آغ ائوی‌نین ایچین‌دن" آدلی کیتابا دایر توئیتر حسابین‌دان بیانات‌لار وئردی.
ترامپ، عاقیل ساغلیغی‌نین یئرینده اولمادیغی ایله باغلی ادعا‌لارا دایر، "آچیقجاسی، حیاتیم بویو گزدیردیگیم ان بؤیوک ایکی دگر، عاقیل ساغلیغیم ایله ذکی اولمامدیر. چوخ اوغورلو بیر ایش آدامیکدن تلویزیون دونیاسینا گیردیم و سونرا دا ایلک تجربه‌مده صدر اولدوم. منجه، بونون اوچون ساده‌جه عقل‌لی یوخ، بئله داهی قیمتلندیرمه‌سی کئچیریله‌بیلیر، اولدوقجا تعدوللو بیر داهی". قیمتلندیرمه‌سینی ائدیب.
دیگر طرف‌دن، کمپ دیوید جمهوریتچی لیدرلرله بیر آرایا گلن ترامپ، کیتابین مؤلفی مایکل وولف ایله آغ ائوده هئچ واخت گؤروشمه‌دیگینی و کیتابین "اویدورما" ادعا‌لارلا دولو اولدوغونو مدافعه ائتدی.
کیتابدا اونونلا باغلی "عقلی ساغلیقی اولمایان باشقان اولماغا الوئریش‌لی دئییل" شکلین‌دکی ادعا‌لارا توخونان ترامپ، آمریکانین ان یاخشی مکتب‌لرین‌دن بیرینه گئتدیگینی، چوخ اوغورلو بیر شاگیرد اولدوغونو، میلیارد دو‌لارلیق موسسیسه‌لر قوردوغونو، تلویزیون دونیاسیندا اوغورلو اولدوغونو و ایلک سیناغیندا اؤلکه‌یه باشقان سئچیلدیگینی دیله گتیردی.
ترامپ، مؤلفین اؤزو 3 ساعت موصاحیبه ائتدیگی ادعاسینا دایر ده "بون‌دان باشقا منی هئچ ده تانیمایان بو آدام، آغ ائوده منیمله 3 ساعت موصاحیبه آلدیغینی دئییر. بئله بیر شئی اولمادی. بو اؤزونون خیال دونیاسیندا وار. اونونلا هئچ واخت اووال اوفیسده گؤروشممیشم". ایفاده‌لرینی ایستیفاده ائتدی.
